[{"text_idx": "#000000", "text": "Post sukcesa sperto kun la programo EVS, TEJO s\u0302atus havi volontulojn en alia loko ol en g\u0302ia sidejo, tamen ene de la programlandoj de Erasmus+ (EU, ELKA (krom Svislando), Makedonujo kaj Turkujo)."}, {"text_idx": "#000001", "text": "Ni kutime petas subvencion por havi volontulon. Tiam, pro leg\u0302aj kialoj, la volontulo devas volontuli en Nederlando, kiu estas lando kie ne ekzistas specifa vizo por volontuloj kaj kiu estas tre strikta por gastigi volontulojn kiuj bezonas restpermeson. Tio ege limigas la s\u0302ancojn de multe da tau\u0306gaj volontuloj kiujn ni povintus gastigi en aliaj landoj. Aldone Roterdamo estas multekosta urbo kaj pro diversaj kialoj la spaco kiun ni disponigas al ili en la CO povas gastigi limigitan kvanton da volontuloj samtempe. Ni pensas kaj esperas, ke estas pli favoraj kondic\u0302oj en aliaj programaj landoj de Erasmus+, ke ni povus havi volontulon sen havi tiom striktaj limoj pri gastigado de volontuloj el c\u0302iuj programaj kaj partneraj landoj de Erasmus+, ebligante al multe da valorindaj volontulaj spertoj atingi nin."}, {"text_idx": "#000002", "text": "Ni do faras malferman alvokon, por ke via asocio gastigu elektotajn TEJO-volontulojn. La volontuloj c\u0302efe okupig\u0302u pri mondskalaj taskoj. Tamen ili ankau\u0306 foje povas helpi al la loka movado (maksimume 20% de la tempo). Estas ankau\u0306 dezirinde ke la volontulo povu mem proponi projekton, kaj poste realigi g\u0302in, por antau\u0306enigi la movadon (dedic\u0302inda tempo decidota depende je la projekto)."}, {"text_idx": "#000003", "text": "C\u0302u vi s\u0302atus ke via asocio havu TEJO-volontulojn? Kandidatigu g\u0302in g\u0302is la 30a de junio. Sendu la kandidatig\u0302on al ."}, {"text_idx": "#000005", "text": "Demonstraj versioj de \u201cLa Ondo\u201d\nMusklaku la kovrilon por legi pliajn informojn."}]